राष्ट्रीय अपराध रिकॉर्ड ब्यूरो के आंकड़ों के मुताबिक 2016 की तुलना में 2017 में बच्चों के साथ दुष्कर्म की घटनाओं में 82 फीसदी की बढ़ोतरी हुई। राष्ट्रीय अपराध रिकॉर्ड ब्यूरो की 2016 की रिपोर्ट के मुताबिक भारत में दुष्कर्म के मामले 2015 की तुलना में 12.4 फीसदी बढ़े हैं। 2016 में बलात्कार के 38947 मामले, 2015 में 34210 मामले, 2014 में 36735 मामले, 2013 में 33707 मामले, 2012 में 24923 मामले, 2011 में 22172 मामले दर्ज हुये थे। वर्ष 2012 के निर्भया काण्ड के बाद सरकार व समाज में आयी जागृति के बाद भी ऐसी घटनाओं में कमी होने के स्थान पर तेजी से बढ़ोतरी हुयी है।